Ir-Regolament tal-Kummissjoni (EC) Nru 1235/2001
tat-22 Ġunju 2001
li jemenda r-Regolament (EC) Nru 1529/2000 li jistabbilixxi l-lista tal-varjetajiet ta’ Cannabis sativa L. eliġibbli għall-għajnuna taħt ir-Regolament tal-Kunsill Nru 2358/71
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (EEC) Nru 2358/71 tas-26 Ottubru 1971 dwar l-organizzazzjoni komuni tas-suq taż-żrieragħ [1], kif l-aħħar emendat bir-Regolament (EC) Nru 2371/2000 [2], u partikolarment l-Artikolu 3(6) ta’ l-istess,
Billi:
(1) L-Artikolu 1 tar-Regolament tal-Kummissjoni (EC) Nru 1529/2000 [3] jistipula li l-varjetajiet ta’ Cannabis sativa L. eliġibbli għal għajnuna taħt l-Artikolu 3(6) tar-Regolament (EEC) Nru 2358/71 huma dawk elenkati fl-Anness B tar-Regolament tal-Kummissjoni (EEC) Nru 1164/89 tat-28 April 1989 li jistipula regoli dettaljati dwar l-għajnuna għall-fibra tal-kittien u l-qanneb [4]. Dak ir-Regolament qed jiġi mħassar b’effett mill-1 Lulju 2001 bir-Regolament tal-Kummissjoni (EC) Nru 245/2001 [5] li jistipula regoli dettaljati għall-applikazzjoni tar-Regolament tal-Kunsill (EC) Nru 1673/2000 ( [6]) dwar l-organizzazzjoni komuni tas-swieq tal-kittien u l-qanneb imkabbra għall-fibra
(2) Sabiex tiġi żgurata l-applikazzjoni b’mod uniformi fil-Komunità kollha tar-regoli biex tingħata l-għajnuna fit-tifsira tar-Regolament (EEC) Nru 2358/71, ir-Regolament (EC) Nru 1529/2000 għandu jiġi emendat filwaqt li tittieħed bħala referenza l-lista ta’ varjetajiet ta’ kittien u qanneb imkabbra għall-fibra eliġibbli għas-sistema t’appoġġ għall-produtturi ta’ ċerti prodotti tar-raba’ li jinħarat kif jidher fl-Anness XII tar-Regolament tal-Kummissjoni (EC) Nru 2316/1999 [7], kif l-aħħar emendat bir-Regolament (EC) Nru 1157/2001 [8].
(3) Il-miżuri li hemm provdut dwarhom f’dan ir-Regolament huma skond l-opinjoni tal-Kumitat ta’ Gestjoni għaż-Żerriegħa,
ADOTTAT DAN IR-REGOLAMENT:
Artikolu 1
L-Artikolu 1 tar-Regolament (EC) Nru 1529/2000 qed jiġi sostitwit b’dan li ġej:
"Il-varjetajiet ta’ Cannabis sativa L. eliġibbli għal għajnuna taħt l-Artikolu 3(6) tar-Regolament (EEC) Nru 2358/71 għandhom ikunu dawk elenkati fl-Anness XII tar-Regolament tal-Kummissjoni (EC) Nru 2316/1999. [9]
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, 22 Ġunju 2001.